**Otita seroasă cronică a copilului: relația sa cu modificările microbiotei înconjurătoare?**

Dr Hainăroșie Răzvan1,2

1."Carol Davila" University of Medicine and Pharmacy, 8th Eroii Sanitari Boulevard, Bucharest, Romania

2."Prof. Dr. D. Hociota" Institute of Phonoaudiology and Functional ENT Surgery, 21st Mihail Cioranu Street, Bucharest, Romania

Una dintre cele mai frecvente patologii întâlnite în otorinolaringologia pediatrică, otita seroasă a menținut multă vreme impoteza existenței unei efuziuni sterile la nivelul urechii medii. Spre sfârsitul secolului al XX-lea, studiile au arătat prezența Streptococcus pneumoniae, Haemophilus influenza și Moraxella catarrhalis în cadrul otitelor medii.

Datorită particularităților anatomice locale, la copii, patogenii pot migra la nivelul urechii medii dinspre țesutul adenoidian de la nivelul nazofaringelui. Acest rol potențial de rezervor al țesutului limfati al nazofaringelui ce alimentează urechea medie este susținut de o varietate de studii clinice si microbiologice.

Dinamica statusului normal al microbiotei locale raportată la modificările acesteia dictează apariția modificărilor mucoasei riofaringelui și predispoziția către o influențare a statusului urechii medii prin intermediul Trompei lui Eustachio, precum și a statusului amigdalelor palatine.

Studiile recente încearcă să evalueze prin metode de pirosecvențiere prezența comunităților bacterien la nivelul anumitor mostre pediatrice, prelevate de la nivelul urechii medii, vegetațiilor adenoide și structurilor amigdaliene, precum și analiza sursei bacteriene și migrarea acesteia către structurile învecinate.

Scopul prezentei lucrări este acela de a încerca o evaluare, prin prisma experienței clinicii noastre și a literaturii de specialitate, a structurii microbiotei la nivelul rinofaringelui și adaptabilitatea acesteia în ceea ce privește conexiunea cu otita seroasă și patologia amigdaliană în populația pediatrică.

Cuvinte cheie: otita seroasă, microbiotă, vegetații adenoidiene, amigdale palatine